areometer
Store norske leksikon,Realfag,Fysikk,Varme- og stofflære
Areometer er et instrument som brukes til å måle tettheten (densiteten) av en væske. Det kalles også en tetthetsmåler eller et densimeter.
Et areometer består av et lukket glassrør som er utvidet i den nedre enden, og i det utvidede partiet er det plassert noe hagl eller kvikksølv, slik at røret står loddrett i væsken. Jo lettere væsken er, desto dypere flyter røret. På røret er risset inn en skala.Alkoholometeret er et areometer som angir direkte prosentinnhold av alkohol i en blanding av alkohol og vann. Alkohol er lettere enn vann, og ved økende alkoholinnhold synker areometeret dypere.Det finnes også spesielle aerometere for måling av mengde syre i vann eller fettinnholdet i melk. Les mer i Store norske leksikon tetthet